Maksim Gorki (jõelaev)

Maksim Gorki (vene keeles Максим Горький) on neljatekiline, esimene Maksim Gorki klassi (projekt Q-040) Venemaa jõereisilaev, mis ehitati 1974. aastal Österreichische Schiffswerften AG’ laevatehases Korneuburgis. Laevale anti nimi vene kirjaniku Maksim Gorki auks.

Aastail 1973–1983 tellis NSV Liidu valitsus nafta müügist teenitud dollarite eest ennenägematu mugavusastmega kõrgeima äriklassi jõereisilaevu kapitalistlikult välismaalt. Need laevad olid võrreldamatult paremad kui SDV projekti 588 ja Tšehhoslovakkia projekti 26-37 järgi ehitatud laevad. Kiil pandi laevale tehasenumbriga K704 Austrias Korneuburgis laevatehases Österreichische Schiffswerften AG (ÖSWAG). Laev lasti vette ja anti Volga jõelaevandusele üle 1974. aastal.
2002. aastal laeva ulatuslikult moderniseeriti.

Vodohod kasutab Maksim Gorkit Venemaa jõgedel sõitudeks Volga-äärsete linnade vahel: Nižni Novgorod – Astrahan, Astrahan-Moskva. 2013. aasta seisuga on aluse kapten Sergei Batjalov.

Vaata ka 
 Jõereisilaevade loend

Viited

Välislingid 
 Projekti Q-040 tehnilised andmed (vene keeles)
 Laev Riverfleet.ru kodulehel (vene keeles)
 Motorship “Maxim Gorky” (type Q-040) (inglise keeles)

Jõereisilaevad
Venemaa laevad